آلمانیا اقتصادی امکداش‌لیق و قالخینما باخانی گرد مولر، آوروپا بیرلیگینین تورکیه‌دکی سیغینماچی‌لار اوچون آییردیغی قایناغین گئجیکمه‌لی اؤدمه‌سینی تنقید ائتدی.
موللر، آوگسبورگر آلگماینه قزئتینه آچیقلاماسیندا سیغینماچی‌لار اوچون ایستیفاده ائدیلمه‌سی مقصدیله وعد ائدیلن مادی یاردیمین بو گونه قدر آز بیر قیسمی‌نین گؤندریلدیگینه ایشاره ائده‌رک تورکیه‌نین بو مؤوضوعداکی تنقیدلرینی حاق‌لی گؤردویونو ایفاده ائتدی.
گرد مولر آوروپا بیرلیگینی تنقید ائده‌رک،
' یاردیم‌لارین اینسان‌لارا چاتماسی‌نین بیر ایل سورمه‌سی اولابیلمز' دئدی.
وعد ائدیلن 3 میلیارد یورونون یالنیز 800 میلیون یوروسونون گؤندریلدیگی ایفاده ائدن مولر،
' بورادا بیزیم آ.ب طرفینده بیر پروبلئمیمیز وار. بو سببله آ.ب یاردیم‌لاری‌نین تورک-آلمان امکداش‌لیق قورولوشو چرچیوه‌سینده آلمانیا طرفین‌دن حیاتا گئچمه‌سینه بروکسله تکلیف ائتدیم' دئیه دانیشدی.
